VENDIM 
Nr. 174, datë 3.8.2018

MBI FILLIMIN E PROCEDURËS PËR TRANSFERIMIN E LICENCËS SË SHOQËRISË “OSOJA ENERGY” SHPK, NR. 408, SERIA P18K, DHËNË ME VENDIMIN E BORDIT TË ERE-s NR. 113, DATË 14.5.2018, NË AKTIVITETIN E PRODHIMIT TË ENERGJISË ELEKTRIKE NGA CENTRALI FOTOVOLTAIK “SEMAN 1” ME VENDNDODHJE, SHEQ MARINAS, TOPOJË, FIER, ME FUQI 2 mw, PËR NJË AFAT 20-VJEÇAR, NË FAVOR TË SHOQËRISË “SEMAN 1 SOLAR” SHPK

Në mbështetje të nenit 16 dhe nenit 44, pika 1, të ligjit nr. 43/2015 “Për sektorin e energjisë elektrike”, i ndryshuar; nenit 10, pika 1; nenit 17, pikat 1 dhe 4; të “Rregullores për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”, të miratuar me vendimin e Bordit të ERE-s, nr. 109, datë 29.6.2016 dhe nenit 19, pika 1, germa “a”, të “Rregullores për organizimin, funksionimin dhe procedurave të ERE-s”, miratuar me vendimin e Bordit të ERE-s, nr. 96 datë 17.6.2017, Bordi i ERE-s, në mbledhjen e tij të datës 3.8.2018, mbasi shqyrtoi relacionin e përgatitur nga Drejtoria e Licencimit dhe Monitorimit të Tregut, mbi fillimin e procedurës për transferimin e licencës së shoqërisë “Osoja Energy” sh.p.k., nr. 408, seria P18K, dhënë me vendimin e Bordit të ERE-s, nr. 113, datë 14.5.2018, në aktivitetin e prodhimit të energjisë elektrike nga centrali fotovoltaik “Seman 1” me vendndodhje, Sheq Marinas, Topojë, Fier, me fuqi 2 mw, për një afat 20-vjeçar, te shoqëria “Seman 1 Solar” sh.p.k.,
konstatoi se:
- Me shkresën me nr. 413 prot., datë 24.5.2018, shoqëria “OSOJA ENERGY” sh.p.k., ka paraqitur në ERE kërkesën për transferimin e licencës së kësaj shoqërie, me nr. 408, seria P18K, dhënë me vendimin e Bordit të ERE-s nr. 113, datë 14.5.2018, në aktivitetin e prodhimit të energjisë elektrike nga centrali fotovoltaik “Seman 1” me vendndodhje, Sheq Marinas, Topojë, Fier, me fuqi 2 mw, për një afat 20-vjeçar, te shoqëria “Seman 1 Solar” sh.p.k.,
- Shoqëria “OSOJA ENERGY” sh.p.k., ka marrë miratimin nga MIE, me nr. 3245/1 prot., datë 20.4.2018 “Miratimi i transferimit të të drejtave”, për transferimin e të drejtave dhe detyrimeve që disponon në respekt të miratimit përfundimtar nr. 3887/2 prot., 23.12.2017 dhe kontratës së lidhur me MIE-në, nr. 1163 rep. dhe nr. 376 kol., datë 29.12.2017, për ndërtimin, shfrytëzimin dhe administrimin e Centralit Fotovoltaik “Seman - 1” me kapacitet instaluar 2 mw”, në zonën Sheq Marinas – Topojë Fier në favor të shoqërisë Seman 1 Solar” sh.p.k.
- Në mbledhjen e Bordit, të datës 25.6.2018, në të cilën u relatua relacioni nr. 54/6 prot., datë 14.6.2018, “Mbi fillimin e procedurës për transferimin e plotë të licencës së shoqërisë “Osoja Energy” sh.p.k., nr. 408, seria P18 K dhënë me vendimin e Bordit të ERE-s, nr. 113, datë 14.5.2018, për aktivitetin e prodhimit të energjisë elektrike nga centrali fotovoltaik “Seman 1” me vendndodhje, Sheq Marinas, Topojë, Fier, me fuqi 2 mw, për një afat 20-vjeçar dhe kalimin e saj në favor të shoqërisë “Seman 1 Solar” sh.p.k., nga Bordi i ERE-s u la detyrë kryerja e disa saktësimeve nga ana e aplikuesit.
- Në vijim të sa më sipër, ERE me shkresën nr. 413/1 prot., datë 28.6.2018, iu drejtua subjektit “Osoja Energy” sh.p.k. duke i kërkuar: 
- Formatin e aplikimit të plotësuar sipas nenit 9 pika 1 të Rregullores për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”; 
- Vërtetimin e organeve drejtuese të të licencuarit që shprehin vullnetin për transferimin e licencës, sipas nenit 17, pika 4, germa “c” të Rregullores për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”;
- Saktësime në lidhje me pagesën e kryer për aplikimin, sipas nenit 8 pika 2 të Rregullores për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”;
- Subjekti me shkresën e protokolluar në ERE, me nr. 413/2 prot., datë 16.7.2018 ka përcjellë dokumentacionin e kërkuar më sipër dhe ka dhënë sqarimet përkatëse në lidhje me kryerjen e pagesës së aplikimit.
Aplikimi i shoqërisë “Osoja Energy” sh.p.k. plotëson kërkesat e parashikuara nga ERE në “Rregulloren për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”, si më poshtë:
- Neni 8 pika 2;
- Neni 9, pika 1;
- Neni 17, pika 1; 
- Neni 17, pika 4. 
Për gjithë sa më sipër cituar, Bordi i ERE-s, 

VENDOSI:

[bookmark: _GoBack]1. Të fillojë procedurën për transferimin e licencës së shoqërisë “Osoja Energy” sh.p.k., nr. 408, seria P18K, dhënë me vendimin e Bordit të ERE-s, nr. 113, datë 14.5.2018, në aktivitetin e prodhimit të energjisë elektrike nga centrali fotovoltaik “Seman 1” me vendndodhje, Sheq Marinas, Topojë, Fier, me fuqi 2 mw, për një afat 20-vjeçar, te shoqëria “Seman 1 Solar” sh.p.k.
2. Drejtoria e Licencimit dhe Monitorimit të Tregut të njoftojë aplikuesit për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

